Il-Ghanja Ta' Ghada Ta' GEORGE ZAMMIT Lil Anton Calleja, B.A. Ħallejtha weħidha : Ħallejtha fil-beraħ sewdieni ta' lejla, bla kwiekeb, Fil-ħemda beżgħana ta' xagħra maħkuma w imrażżna Mill-ħakma, qattiela ta' rwiefen bla ħniena. Simajtha dik l-għajta ta' niket, U siket Siket ġo sidri kull leħen ta' tjieba U libtet ġo qalbi l-imħabba. Keffintha fil-kefen tal-bruda, ħażżimtha fil-ħżiem tal-mibegħda, U ħrabt bħal min jaħrah il-ħaqq, bħal min jaħrab Biex igħatti ħtijietu. Ħallejtha fil-beraħ sewdieni, Fil-ħemda beżgħana tax-xagħra, Fil-ħakma qattiela tar-rwiefen, U ħrabt biex ninħeba ġo dari U msib il-mistrieħ li jfarraġni, Insib il-mistrieħ li jnissini. U ħsibt. li fil-ħwejjeġ maħbuba, Fil-kotba tal-għana li jsaħħar, Fil-ħrejjef ta' mħabba, fil-għożża 'Tal-ġrajja. mgħoddija ta' ġensna, Fix-xogħol ta' l-ilwien, jew fil-ħlewwa Tad-daqq, kont ser ninsa dik l-għajta Dik l-għajta ta' niket fix-xagħra, Fil-beraħ sewdieni ta' lejla bla. kwiekeb… Bħal tokk wara tokk ta' qanpiena Li f'ħemda tal-lejl titlob talba ta' ħniena Għal min qed imut, Ħekk f'qalbi dik l-għajta bdiet tidwi Tidwi sakemm ġo widnejja, bħal karba minn qiegħ ta' tebut, Ħlief lilha ma smajtx : tokrob, tibki, IL-GĦANJA TA' GHADA 101 Issejjaħ, issejjaħ — u dari Bil-ħwejjeġ maħbuba, Bil-kotba tal-għana, Bil-ħrejjef mgħoddija ta' ġensna, Bil-ħlewwa tad-daqq li jgħaxxik, saret xagħra Imbeżżgħa, maħkuma w imrażżna mill-ħakma tar-rwiefen. U ġrejt bħal miġnun lejn il-beraħ sewdieni ta' lejla bla kwiekeb, U sibtha — weħidha, mbikkija, Imkefina fil-kefen tal- bruda, imħażżma bil-ħżiem tal-mibegħda. Inxtħett għarkobbtejja. F'uq moħha Mirżuh bħal irħama ta' qabar Xerridt dmugħ. ta' sogħba. Ħaddantha ma' sidri, seħtilha b'kull isem ta' mħabba. U bistha… U diebet id-dalma, U trażżnu l-irwiefen, U nbidlet ix-xagħra fi ġnien kollu mwarrad. U siktet il-karba, w il-kefen Sar libsa li ġmielha. kien jitfi lill-kwiekeb Li siekta jiżżerżqu mas-sema fil-ljieli sajfija. U rajtha fi ġmielha — un ħabbejtha. U qaltli: ''Poeta, f'għajnejja ssib baħar ta' hena moħbija. Il-bieraħ mal-bieraħ. Kburitu Għabet max-xemx fuq ix-xefaq, Midfuna fil-qabar ta' ġidha. li għadda. U jiena l-ġejjieni. Jien l-għanja ta' għada. Żgħużiti għanjitek. Ħallihom l-allat ta' l-imgħoddi, Iż-żifna. tas-sħaħar li jwerżqu fil-ljieli qamrija. M'hemmx għana mingħajri, m'hemmx sliema fl-imgħoddi. Imħabbtek għalija — tihieli : Il-ġid fil-ġejjieni, u s-seħer t'għanjitek fi ġmieli L' Ħal Balzan, 8, xi .